Kom kuier in ons kontrei
Ons kontrei het ’n kuier-tradisie wat eiesoortig is aan die gasvrye mense wat die Bronbergwêreld bevolk. As jy ’n ‘local’ is en dink jy ken al die kuierplekke, dink weer – ’n hele paar grênd plekke het hul deure vir plaaslike inwoners oopgemaak. As jy ’n vreemdeling is, dan wys ons jou nou dadelik hoe om jou rigting te vind in ons kuierparadys. Van kuier tot konferensies, van spanbou tot trou – hier wys ons jou waar om te eet, oor te slaap of dalk nag-deur wakker te bly.
Bronberg Lodge is bekend vir sy wye verskeidenheid en tradisionele geregte. Hieronder tel skaapafval en oxtail in potjies bedien, kaiings en pap, skaapstertjies, skilpadjies (lewer in netvet), Eisbein, heel oondgebakte lamsnek, heel gebakte skaapskenkel, skenkelpotjie, ‘spare ribs’, heel beestong, hoender-flatties op die rooster gebraai, en die alombekende heel gebakte skaapkoppe wat op bestelling bedien word. Dan is daar ook ’n reeks boere-ontbyte en Weskusviskosse soos Weskussnoek, gebraai, gebak of gesmoor, geelstert, kabeljou of geelbek. Vir enige funksie waaraan jy kan dink bied Bronberg Lodge sy ‘venue’ gratis aan. Bronberg Lodge is op die hoek van Lynnwoodweg-verlenging en die Boschkop-pad. Ingang uit Lynnwoodweg. Vir meer inligting, skakel 012-809-0130 of bel vir Faan by 082-820-7339 of vir Hans by 076-452-6182.
Rafters Pub & Grill het onlangs ’n ‘facelift’ gehad. Daar is ’n baie ‘trendy’, reuse sinkplaat-en-hout kroeg onder in die ou restaurant gebou met ’n lekker koolstoof vir die winter. Op Woensdagaande is daar ‘karaoke’, die plek is ‘biker-friendly’ gemaak en daar brand elke aand ’n reuse kuier-kampvuur buite. Jy kan braaipakke koop en saam met vriende braai. Die pap en sous word voorsien. Daar is ’n TV vir sport-ondersteuners, ’n aparte afdeling vir private funksies, genoeg parkeerplek en 24-uur sekuriteit. Oop 7 dae per week. Rafters is oorkant Mooikloof op die B-House perseel in Blesbokstraat, net af van Garstfonteinweg-verlenging. Vir meer inligting, skakel 012-480-0466 of 082-455-9705.
Ontmoet jou vriende in ’n warm, gemoedelike plattelandse kroeg-atmosfeer ’n blote klipgooi uit die stad uit. Ed’s Place se Mosambiekse sjef heet Fernando en hy verstaan seekos. Die spyskaart bied nege hoofgeregte en hiervan is vyf viskosgeregte.
Jy kan ook by Ed’s Place ontbyt eet of kies uit ’n goeie verskeidenheid kroeg-etes en ’n paar voorgeregte - alles teen baie billike pryse. Dié is ’n plek waar jy ’n private funksie kan hou, ’n skemerkelkie buite onder die grasdak-sambrele kan geniet, kan uitsien na ’n romantiese ete vir tweevoor ’n kaggelvuurtjie of net kan sit en luister na die Bronbergse plattelanders se kroegstories. Ed’s Place is in Garstfonteinweg-verlenging, ongeveer 12 km anderkant Woodlands Boulevard. Vir meer inligting, skakel 012-811-0912 of 082- 219-6266.
Is jy lus om jou kuiergaste te bederf met ’n spitbraai-spyskaart? ‘Mobile Spitbraai Catering’ kom na jou toe met ’n tipiese spyskaart wat die volgende insluit: Top-gehalte Graad A2 lam op die spit saam met aartappels, uie en sampioene; twee slaaie, pap en sous, broodrolletjies en konfyt teen R70 per persoon, malvapoeding en roomys teen R16 per persoon, borde en eetgerei teen R6 per persoon. Tente, tafels, stoele en glase kan gereël word. Die pryse is vir ’n minimum van 40 gaste. Vir meer inligting, bel vir Kevin by 082-468-3897 of 012-993-1412 (na-ure).
Bronbergers weet al jare lank dat hulle nie ver hoef te soek na die beste gehalte vleis vir ’n braai of onthaalaand nie. Boma Vleismark bied nie net die gewone produkte, soos ‘steaks’ en braaiwors, wat ’n mens in’n vleismark kan verwag nie. Hulle het onlangs hul verskeidenheid tuisgemaakte kouevleis uitgebrei, asook vooraf gaargemaakte produkte soos beestong, Eisbein en gemarineerde varkribbetjie. Jagters kan ook hul wildsvleis by Boma laat bewerk. Onthou dat Boma die heerlikste biltong en droëwors maak. Boma Vleismark is nou ook in Tierpoort by die Tierpoort Winkelsentrum, Garstfonteinweg-verlenging. Kontak hulle by 012-811-0791. Boma is steeds op die hoek van Rubenstein- en Garstfonteinweg, Moreletapark. Kontak hulle by 012-998-8711.
Ontdek groot bederf by Lievland. Hier kan jy ’n sonnige Sondag piekniek hou of’n maanlig piekniek; plesier perderitte met ontbyte en donkiekar-ritte met ’n veldpiekniek. Lievland bied ’n klipskuur, kapel en pragtuine vir verjaarsdae, troues, of selfs ’n doop of kombuistee, asook ’n teetuin en boma vir potjiekos, spitbraai, buffet- etes en ontbyt. Daar is ook ’n kersfabriek en mosaïek werkswinkels word gereeld aangebied. Lievland is in die Pienaarspoort/Donkerhoek omgewing, uit met die ou Bronkhorstspruitpad. Vir meer inligting bel Riana by 083-447-5364.
Leribisi Lodge – plek van die uil – bied jou ’n rustige hawe vir konferensies, seminare, opleidingsessies en spanbou geleenthede. Die romantiese en intieme grasdak klipkapel, pragtige tuine en visdamme, ruim onthaalsaal en sonderlinge ‘gazebo’ maak dit ’n gunsteling plek vir troues. Die restaurant bied sewe dae ’n week heerlike landelike maaltye. Kom geniet ’n skemerkelkie teen sononder en kyk hoe die uile laag oor dié plek-van-die-uil swiep. Leribisi Lodge is geleë op ’n nege hektaar eiendom op plot 82, Tierpoort. Dit is net af van Garstfonteinweg-verlenging, ongeveer 14 km van Menlyn Park. Vir meer inligting, skakel 012-811-0553.
Shovels Pub & Braairestaurant
Shovels is ’n kuierplek waar vriende bymekaar kom en deel vorm van die Shovels-familie. Die mense sal jou vertel dat as jy nie hier ’n ‘regular’ is nie, dan word jy een na jou eerste besoek. Dié plek het selfs sy eie ‘suiplap blog’ - http://shovelspub.blogspot.com – met die slagspreuk ‘Verslaaf aan die graaf’. Shovels se spesiale aanbiedinge is T-Been met skyfies teen R49 en Jagermeister teen R8. Die kombuis is oop van 10 vm tot 10 nm. Hier is ook ’n ‘pool’ tafel, ‘live’ vermaak en ’n groot televisie-skerm. Shovels is in die Wapadrand inkopiesentrum, op die hoek van Lynnwoodweg en Wapadrandweg. Vir meer inligting, kontak Leon by 012-807-2319 of besoek www.shovels.co.za
Cullinan Country Kitchen
Op die 513-roete van Cullinan na Bronkhorstspruit het Jan en Heleen van der Westhuysen ’n eiesoortige familiekuierplek geskep. Jy kan kuier en ontspan op die groot stoep, teen die agtergrond van yslike inheemse bome. Heleen berei haar geregte volgens familieresepte voor. Gaste kan smul aan geregte soos tuisgebakte brood, muffins, lewer-en-niertjies, maalvleis, eiers, jogurt en muesli en kan ’n bodemlose koffie en vrugtesap of iets uit die gesellige kroeg geniet.’n Bikers brekfis “vir bikers deur bikers” word elke Sondagoggend vanaf sewe-uur aangebied. ’n Vol ontbyt kos R50 en ’n damesporsie R30. Hulle bied ook gesellige, maar deftige funksies aan soos verjaarsdae, reünies, partytjies, vergaderings en Heleen berei die heerlikste vingeretes oor. ies jou eie spyskaart en bel haar by 083-780-6022.
Burns’ Deck en Jac’s Bar
Kom skuur skouers met geskiedenis in die kleurvolle dorpie Cullinan en besoek een van die oudste kuierplekke op die dorp, die‘Recreation Club’. Hier op die hoek van Library- en Mainweg kan jy heeldag en aldag kuier rondom die geurigste koffie en boerekos. Sondae se buffet kos R60 per persoon. Die kuierkroeg bedien kroegetes onder die toesig van Grant en Andrea. In die luukse sitkamer kan jy terugsit en jou vergadering, verjaarsdag of selfs jou troue geniet. In die groot saal is die historiese muurpanele, geskilder deur Italiaanse gevangenes, en sitplek vir 150 mense. Bel en bespreek jou spyseniering by Issie Bron - 083-291-0805.